VILNIAUS UNIVERSITETO LIGONINĖ SANTAROS KLINIKOS
SPECIALIOSIOS PIRKIMO SĄLYGOS

[bookmark: _Hlk211253126]„AVARINIS GENERATORIUS (12653)“ 

1. VšĮ Vilniaus universiteto ligoninė Santaros klinikos (toliau – PO), vykdydama viešąjį pirkimą „Avarinis generatorius (12653)“ (toliau – pirkimas), numato įsigyti avarinį generatorių su įrengimu. 
2. PO vykdo tarptautinį pirkimą atviro konkurso būdu.
3. Išankstinis skelbimas apie pirkimą nebuvo paskelbtas.
4. Tiesioginį ryšį su tiekėjais įgaliotas palaikyti perkančiosios organizacijos atstovas: Indrė Rulevičiūtė, vyriausioji viešųjų pirkimų specialistė, tel. +37069771819, el. p. indre.ruleviciute@santa.lt, Santariškių g. 4, LT-08406 Vilnius.
[bookmark: _Hlk209093230]5. Pirkimo objektas avarinis generatorius su įrengimu, kiekis – 1 kompl. (toliau kartu – prekės). 
[bookmark: _Hlk209093330]6. Pirkimas į pirkimo objekto dalis neskaidomas. Pasiūlymas turi būti pateiktas visai pirkimo objekto apimčiai. Pirkimo objektas nėra skaidomas į dalis, nes: 
1/ Skaidant per brangus vykdymas: Dėl skaidymo į dalis pirkimo sutarties vykdymas taptų per daug brangus, kadangi kelių skirtingų tiekėjų pasiūlymai padidina prietaisų/sistemų skaičių. Elementarių kainodaros principų pagrindu, vienas tiekėjas, tikėtina, pateiks ekonomiškai naudingesnį pasiūlymą su mažesniu prietaisų/sistemų skaičiumi nei keli tiekėjai kartu sudėjus. Kainos didėjimas tikėtinas ir prietaisų, bei pagalbinių priemonių sąskaita, kuriuos vienas tiekėjas gali pasiūlyti pigiau; 
2/ Skaidant kyla koordinavimo rizikos: dėl skaidymo į dalis pirkimo sutarties vykdymas taptų sudėtingas techniniu požiūriu, kadangi kelių skirtingų tiekėjų laimėjimo atveju būtų instaliuojami skirtingų gamintojų prietaisai/sistemos labai ribotoje erdvėje. Kyla rizika nesutalpinti visų galimų prietaisų į esamą erdvę. Be to, kelių skirtingų tiekėjų prietaisų/sistemų apjungimas į vieną bendrą IT sistemą (optimizavimas), skirtą valdyti analizatorių duomenis (tyrimų, kokybės kontrolės, kalibravimo, darbuotojų prieigos ir pan.) būtų techniškai sudėtingas. Vieno tiekėjo IT optimizavimas taupo kaštus, kadangi prietaisai/sistemos yra valdomos iš mažesnio darbo vietų skaičiaus.
[bookmark: _Hlk209093243][bookmark: _Hlk209076310]7. Reikalavimai pirkimo objektui nurodyti SPS 1 priede „Techninė specifikacija“ ir SPS 2 priede „ Prekių pirkimo-pardavimo sutarties projektas“.
8. Tiekėjo įsipareigojimų įvykdymo vieta: P. Baublio 5, LT-08406 Vilnius. 
9. EBVPD pildomas pagal SPS 3 priede pateiktą failą/šabloną. 
10. Tiekėjo pašalinimo pagrindai ir jų nebuvimą patvirtinantys dokumentai nurodyti BPS 3.10.p.
11. Tiekėjas, dalyvaujantis pirkime, turi atitikti kvalifikacinius reikalavimus ir, jeigu taikytina, laikytis kokybės vadybos sistemos ir (arba) aplinkos apsaugos vadybos sistemos standartų: 

1 lentelė 
	Eil. Nr.
	Kvalifikaciniai reikalavimai
	Kvalifikaciją pagrindžiantys dokumentai
	Subjektas, kuris turi atitikti reikalavimą

	1.
	Teisė verstis veikla

	1.1. 
	Tiekėjas turi teisę verstis veikla, reikalinga pirkimo sutarčiai įvykdyti – avarinio elektros generatoriaus ir ARĮ skydo montavimo ir prijungimo prie elektros tinklų darbais. 
	Pateikiama kartu su pasiūlymu: EBVPD.
Dokumentai, kuriuos turės pateikti galimas laimėtojas:
Valstybinės energetikos reguliavimo tarybos (VERT) išduotas Energetikos įrenginių įrengimo ir (ar) eksploatavimo atestatas suteikiantis teisę vykdyti elektros  įrenginių iki 1000 V įtampos įrengimo darbus. 

Užsienio šalies tiekėjo turimos kvalifikacijos patvirtinimo dokumentai Lietuvoje gali būti išduoti ir po pasiūlymų pateikimo datos, tačiau pačią teisę tiekėjas kilmės šalyje turi būti įgijęs iki pasiūlymų pateikimo termino pabaigos. Teisės pripažinimo dokumentai turi būti gauti iki pirkimo sutarties pasirašymo.

Užsienio šalies tiekėjai – Europos Sąjungos valstybės narių, Šveicarijos Konfederacijos arba valstybių, pasirašiusių Europos ekonominės erdvės sutartį, juridiniai asmenys, kitos užsienio organizacijos ir jų padaliniai – turi teisę atlikti avarinių elektros generatorių montavimo ir prijungimo prie elektros tinklų darbus Lietuvos Respublikos teritorijoje, pripažinus jų kilmės valstybėje turimą teisę užsiimti analogiška veikla.
Užsienio šalies tiekėjai turi pareigą kreiptis į Valstybinę energetikos reguliavimo tarybą (VERT) ir gauti teisės pripažinimo dokumentą. 

Pateikiamos skaitmeninės dokumentų kopijos. 
	Tiekėjas. Jeigu pasiūlymą teikia ūkio subjektų grupė – reikalavimą turi atitikti kiekvienas ūkio subjektų grupės narys (-iai), pagal jų prisiimamus įsipareigojimus pirkimo sutarčiai vykdyti.

Tiekėjas gali remtis kitų ūkio subjektų pajėgumais tik tuomet, kai tie subjektai, kurių pajėgumais buvo pasiremta, patys tieks prekes, teiks paslaugas ar atliks darbus, kuriems reikia jų pajėgumų

Subtiekėjai, kuriuos tiekėjas pasitelks pirkimo sutarties vykdymui (kurių pajėgumais tiekėjas nesiremia, kad atitiktų pirkimo dokumentuose nustatytus kvalifikacijos reikalavimus), privalo turėti teisę verstis ta veikla, kuriai jis pasitelkiamas.

	2.
	Techninis ir profesinis pajėgumas

	2.1.
	Tiekėjas per paskutinius 3 (trejus) metus iki pasiūlymo pateikimo termino pabaigos pagal vieną ar daugiau įvykdytų ar tebevykdomų sutarčių, sudarytų dėl to paties objekto, yra savo jėgomis tinkamai patiekęs ir sumontavęs bent vieną elektros generatorių kartu su automatinio rezervo įjungimo (ARĮ) įrenginiu, kurio vertė turi būti ne mažesnė kaip 30 000 (trisdešimt tūkstančių) Eur be PVM.
	Dokumentai, kurie turi būti pateikiami kartu su pasiūlymu: 
Per paskutinius 3 (trejus) metus patiektų ir sumontuotų elektros generatorių kartu su automatinio rezervo įjungimo (ARĮ) įrenginiu sąrašas, kuriame nurodytos šių prekių bendros sumos, datos ir prekių gavėjai (tiek viešieji, tiek privatieji).

Dokumentai, kuriuos turės pateikti galimas laimėtojas:
Užsakovų pažymos, kuriose būtų nurodytos elektros generatorių kartu su automatinio rezervo įjungimo (ARĮ) įrenginiu bendros sumos, datos ir vieta, šių prekių gavėjai, informacija, kad  šios prekės buvo patiektos ir sumontuotos tinkamai. 
	Tiekėjas. Jeigu pasiūlymą teikia tiekėjų grupė – reikalavimą turi atitikti visi tiekėjų grupės nariai kartu (tiekėjų grupės narių turima patirtis sumuojama), atsižvelgiant į jų prisiimamus įsipareigojimus.

Tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų.

Subtiekėjams šis reikalavimas nenustatomas

	2.2.








	Tiekėjas, pirkimo sutarties vykdymui, privalo turėti ne mažiau kaip 1 (vieną) Energetikos įrenginių įrengimo ir (ar) eksploatavimo darbų vadovą, turintį teisę vykdyti darbų vadovo funkcijas elektros įrenginių iki 1000 V įtampos įrengimo darbuose. 
	Dokumentai, kurie turi būti pateikiami kartu su pasiūlymu: 
1) Tiekėjo patvirtintas specialistų (-o), kurie (-is) bus atsakingi (-as) už pirkimo sutarties vykdymą, sąrašas, kuriame nurodomi specialisto vardas, pavardė, darbovietė, įdarbinimo tiekėjo įmonėje data, jo pareigos, vykdant pirkimo sutartį, atestato  Nr.
2) jeigu specialistas nėra tiekėjo darbuotojas, pateikiamas specialisto pasirašytas sutikimas teikti paslaugas, jeigu tiekėjas laimės viešąjį pirkimą ir bus pasirašyta pirkimo sutartis.

Dokumentai, kuriuos turės pateikti galimas laimėtojas:
Sertifikavimo įstaigos arba elektros energetikos įmonės išduotas energetikos darbuotojo pažymėjimas, suteikiantis teisę asmeniui vadovauti energetikos įrenginių įrengimo ir (ar) eksploatavimo darbams nurodytuose elektros įrenginiuose.
	Tiekėjas. Jeigu pasiūlymą teikia ūkio subjektų grupė – reikalavimą turi atitikti visi ūkio subjektų grupės nariai kartu (ūkio subjektų grupės narių turimi pajėgumai sumuojama)

Tiekėjas gali remtis kitų ūkio subjektų pajėgumais – tiekėjo ir ūkio subjektų, kurių kvalifikacija tiekėjas remiasi, pajėgumai sumuojami. Tiekėjas gali remtis kitų ūkio subjektų pajėgumais tik tuomet, kai tie subjektai, kurių pajėgumais buvo pasiremta, patys teiks tas paslaugas ar atliks darbus, kuriems reikia jų pajėgumų

Subtiekėjams šis reikalavimas nenustatomas.


12. Kitų atrankos reikalavimų tiekėjams nenustatoma.
13. Pasiūlymo galiojimo užtikrinimas nereikalaujamas.
14. Pirkime pateikti pirkimo objekto pavyzdžių nereikalaujama.
15. PO atsako į CVPIS prašymą dėl pirkimo dokumentų, jei prašymas yra pateiktas likus 9 (devynioms) kalendorinėms dienoms iki pasiūlymų pateikimo termino pabaigos.
16. Tiekėjo CVPIS prašymu papildomi pirkimo dokumentai (paaiškinimai ar pataisymai) pateikiami ne vėliau kaip likus 6 (šešioms) kalendorinėms dienoms iki pasiūlymų pateikimo termino pabaigos, jei jų paprašyta laiku.
17. PO rengti susitikimų su tiekėjais neketina. Perkančioji organizacija tiekėjams sudarys galimybę apžiūrėti objektą, jiems to pageidaujant. Tiekėjai, norintys apžiūrėti objektą, gali pateikti CVP IS prašymą dėl objekto apžiūros likus ne mažiau kaip 7 (septynioms) darbo dienoms iki pasiūlymų pateikimo termino pabaigos, nurodydami pageidaujamą apžiūros laiką. Perkančioji organizacija turi teisę su tiekėju suderinti kitą, nei jo prašyme nurodytas susitikimo laiką. PO klausimų objekto apžiūros metu uždavinėti neleis ir į juos neatsakinės, protokolo CVP IS neskelbs  (https://klausk.vpt.lt/hc/lt/articles/360003981099-Kaip-turi-b%C5%ABti-forminama-fiksuojama-objekto-ap%C5%BEi%C5%ABra-vykdant-vie%C5%A1%C4%85j%C4%AF-pirkim%C4%85). 
[bookmark: _Hlk165010089]18. Perkančioji organizacija ekonomiškai naudingiausią pasiūlymą išrenka pagal mažiausią kainą. Ekonomiškai naudingiausiame pasiūlyme nurodyta kaina bus laikoma per didele ir Perkančiajai organizacijai nepriimtina, jeigu ji viršis maksimalias pirkimui skirtas lėšas (eurais su PVM), nustatytas Perkančiosios organizacijos prieš pradedant pirkimo procedūrą (jas viršijus pasiūlymas bus atmestas dėl per didelės, Perkančiajai organizacijai nepriimtinos kainos (BPS 13.1.5 p.)), t. y. 
	Eil.
Nr.
	Pirkimo objekto pavadinimas 
	Kiekis,  mato vnt.
	PVM tarifas proc. 
	
Maksimali pirkimui
skirtų lėšų suma


	1
	Avarinis generatorius
	1 kompl.
	21
	Eur be PVM
	Eur su PVM

	
	
	
	
	60 000,00
	72 600,00


Pastaba:  Tais atvejais, kai pasiūlymą teikia užsienio tiekėjas, kuriam pagal Lietuvos Respublikos pridėtinės vertės mokesčio  įstatymo 19 str. 5 d. taikomas 0 proc. PVM tarifas, arba pasiūlymą teikia PVM mokėtoju neįsiregistravęs Lietuvos Respublikos apmokestinamasis asmuo (ne PVM mokėtojas), tiekėjas kartu su pasiūlymu pateikia laisvos formos dokumentą, kuriame nurodo priežastis, dėl kurių pasiūlyme taikomas 0 proc. PVM tarifas arba PVM netaikomas.
Atmesdama pasiūlymus dėl per didelės pasiūlymo kainos, perkančioji organizacija vertins galutines pasiūlymų kainas su visais mokesčiais, t. y., įskaitant tiekėjo nurodytą PVM bei dėl sutarties sudarymo su viešojo pirkimo laimėtoju perkančiosios organizacijos įgyjamas mokestines prievoles (ar teises). Pažymėtina, kad užsienio tiekėjų pasiūlymai bus vertinami pridėjus pirkimo sąlygose nurodytą PVM, nes  perkančioji organizacija  privalo apskaičiuoti ir į Lietuvos biudžetą sumokėti pardavimo PVM už jai šalies teritorijoje užsienio asmens suteiktas prekes.
19. Elektroninis aukcionas pirkime nebus rengiamas.
[bookmark: _Hlk132979689]20. Tiekėjo pasiūlymo forma pateikta SPS 4 priede „Pasiūlymo forma” ir SPS 1 priede „Techninė specifikacija“. 
Tiekėjas kartu su pasiūlymu turi pateikti užpildytą SPS 1 priedą „Techninė specifikacija“ siūlomoms prekėms (kartu su užpildytais priedais Nr. 1 „Perkamų elektros įrenginių ir sumontavimo darbų žiniaraštis“, Nr. 2 „Perkamų elektros įrenginių ir sumontavimo darbų veiklų sąrašas“) bei pateikti dokumentus, įrodančius siūlomų prekių atitikimą pirkimo dokumentuose nustatytiems kokybės ir techniniams reikalavimams, taip pat pateikti kitus kartu su pasiūlymu reikalaujamus pateikti dokumentus, nurodytus SPS 1 priede „Techninė specifikacija“. 
21. Sutarties įvykdymo užtikrinimas nereikalaujamas.  
[bookmark: _Hlk211848900]22. Įsigyti prekių naudojantis Centrinės perkančiosios organizacijos (toliau – CPO LT) elektroniniu katalogu galimybės nėra , nes prekių CPO  LT elektroniniame kataloge nesiūloma.
23. Jeigu tiekėjo kvalifikacija dėl teisės verstis atitinkama veikla nebuvo tikrinama ar tikrinama ne visa apimtimi, tiekėjas PO įsipareigoja, kad pirkimo sutartį vykdys tik tokią teisę turintys asmenys.
24. Šiame pirkime taikomi aplinkos apsaugos kriterijai (žaliųjų pirkimų reikalavimai). Aplinkos apsaugos kriterijai nustatyti pagal Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto  Lietuvos Respublikos aplinkos ministro  2011 m. birželio 28 d. įsakymu Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (Lietuvos Respublikos aplinkos ministro 2022 m. gruodžio 13 d. įsakymo Nr. D1-401 redakcija), 4.4.4 papunktį. Aplinkos apsaugos kriterijai nustatyti SPS 2 priede „Prekių pirkimo–pardavimo sutarties projektas“, kaip pirkimo sutarties vykdymo sąlygos.
25. Dėl šio pirkimo CVP IS priemonėmis buvo vykdoma rinkos konsultacija (Rinkos konsultacija dėl „Avarinis generatorius“ pirkimo, CVP IS Nr. 6054361). Rinkos konsultacijos dalyvis laikomas padėjusiu pasirengti pirkimui ir apie tai teikdamas pasiūlymą privalo nurodyti Europos bendrajame viešųjų pirkimų dokumente (EBVPD) (III dalies „Pašalinimo pagrindai” C13 skiltis). 

PRIDEDAMA: 
1. SPS 1 priedas „Techninė specifikacija“ su priedais Nr. 1, Nr. 2, Nr. 3. 
[bookmark: _Hlk132274873]2. SPS 2 priedas „Prekių pirkimo-pardavimo sutarties projektas“.
3. SPS 3 priedas „Europos bendrasis viešųjų pirkimų dokumentas (EBVPD) failas/šablonas“.
4. SPS 4 priedas „Pasiūlymo forma”.
3

